Diari Oficial de la Generalitat Valenciana


Sumari del DOGV 4005, del 23-05-2001 (2001/4595)

Informació pública de la resolució d'al·legacions i l'aprovació definitiva del programa d'actuació integrada, pla de reforma interior, projecte d'urbanització i projecte de reparcel·lació de la unitat d'execució número 23 del PGOU.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4595


Organisme emissor
:   Ajuntament de Segorbe

Tipus de document
:   Anunci

Informació pública de la resolució d'al·legacions i l'aprovació definitiva del programa d'actuació integrada, pla de reforma interior, projecte d'urbanització i projecte de reparcel·lació de la unitat d'execució número 23 del PGOU. [2001/A4595]
  
El Ple de l'Ajuntament, en la sessió del dia 3 d'abril de 2001, va adoptar, entre altres, l'acord següent:
  
Resolució d'al·legacions i aprovació definitiva del programa d'actuació integrada, pla de reforma interior, projecte d'urbanització i projecte de reparcel·lació de la unitat d'execució número 23 del Pla General.
  
Examinat l'expedient relatiu al pla de reforma interior, programa d'actuació integrada, projecte d'urbanització i projecte de reparcel·lació de la unitat d'execució número 23 del Pla General d'Ordenació Urbana de Segorbe, els quals es presenten per al tràmit d'aprovació definitiva.
  
Vist que el Ple de l'Ajuntament, en la sessió del dia 4 de desembre de 2000, en primera convocatòria, va acordar sotmetre a informació pública el pla de reforma interior, programa, projecte de reparcel·lació i projecte d'urbanització de la unitat d'execució número 23 del Pla General d'Ús Industrial.
  
Vist que aquest acord va ser publicat en els termes establits en l'article 46 de la Llei 6/1994, de 15 de novembre, mitjançant anuncis en un periòdic de difusió corrent a la població, Diari Oficial de la Generalitat Valenciana número 3.926, de 26 de gener de 2000, i la notificació individualitzada a tots els propietaris afectats en l'àmbit d'actuació.
  
Vist que durant el període d'informació pública han sigut formulades diverses al·legacions, sobre les quals han emés un informe el tècnic redactor del projecte Miguel Traver Monfort i els serveis jurídics d'aquest Ajuntament.
  
El Ple de l'Ajuntament, per unanimitat dels 12 membres presents, dels 13 que el componen, va acordar:
  
Primer
  
Desestimar les al·legacions esmentades pels motius exposats en els informes tècnics emesos.
  
Segon
  
Acceptar les al·legacions esmentades, respecte de les noves valoracions de les indemnitzacions, i en la superfície de la finca propietat del senyor Manuel Morro, i en conseqüència, adaptar el projecte de reparcel·lació a aquestes al·legacions.
  
Tercer
  
Aprovar definitivament el pla de reforma interior, el programa, el projecte de reparcel·lació ?amb les esmenes esmentades en el punt anterior- i el projecte d'urbanització de la unitat de la unitat d'execució número 23 del Pla General d'Ordenació Urbana de Segorbe. S'hi determina la forma de gestió directa i aquest Ajuntament n'assumeix el paper d'urbanitzador.
  
Quart
  
Donar trasllat del programa a la Conselleria d'Obres Públiques, Urbanisme i Transports per a la inscripció en el Registre de Programes i procedir a la posterior publicació de conformitat amb l'article 47.7 de la Llei 6/1994, Reguladora de l'Activitat Urbanística.
  
Cinqué
  
Notificar aquest acord a totes les persones interessades i, una vegada siga ferm en via administrativa, s'inscriurà al Registre de la Propietat, després de l'atorgament d'un document públic que n'indique el contingut, d'acord amb el que estableix l'article 69.1.d de l'esmentat text legal.
  
Sisé
  
Aquest acord d'aprovació definitiva de la reparcel·lació produirà els efectes establits en l'article 69.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 122 i següents del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Seté
  
Facultar l'alcalde perquè en nom i representació de l'Ajuntament subscriga els documents que calguen per a l'efectivitat d'aquest acord.
  
Contra aquest acord, que posa fi a la via administrativa, les persones interessades podran interposar, en el termini d'un mes, un recurs potestatiu de reposició, o, en el termini de dos mesos comptadors des de l'endemà de la recepció d'aquesta notificació, un recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol.
  
Cosa que es fa pública als efectes establits en la legislació urbanística.